উল্লেখ করার মতো ঘটনা রয়েছে দুটি। এক. বাংলাদেশ ও মিয়ানমার গত বছর নভেম্বরে একটি সমঝোতা স্মারক স্বাক্ষর করেছে, যাতে মিয়ানমার তার নাগরিকদের নিজ দেশে ফেরত নিতে সম্মতি জ্ঞাপন করেছে। দুই. বাংলাদেশের পররাষ্ট্রমন্ত্রীকে এই প্রথমবারের মতো বিধ্বস্ত ও ধ্বংস্তূপে পরিণত হওয়া রাখাইনে হেলিকপ্টারযোগে নিয়ে যাওয়া হয়েছে এবং পররাষ্ট্রমন্ত্রী এএইচএম মাহমুদ আলী নিজ চোখে রাখাইনের বর্তমান পরিস্থিতি দেখেছেন। তিনি ঢাকায় ফিরে এসে তার সন্তুষ্টি প্রকাশ করেছেন।